Câinii prezidențiali din SUA, invitați speciali la Puppy Bowl. Mesajul transmis de Jill Biden.
Câinii familiei prezidenţiale din SUA vor participa la a 17-a ediţie Puppy Bowl. Jill Biden a filmat un spot împreună cu cei doi căţei, Champ şi Major. Evenimentul doreşte popularizarea adopţiilor de câini maidanezi.
Câinii lui Joe şi Jill Biden vor fi invitaţi speciali la Puppy Bowl. Evenimentul este un Super Bowl pentru căţei şi se află deja la a 17-a ediţie.În ultimii 14 ani, cei mai buni câini din ţară călătoresc până la Geico Stadium pentru a concura, coadă la coadă, în cea mai bună competiţie de aptitudini şi inteligenţă. Evenimentul vrea să te convingă sa adopți câini, nu să-i cumperi.Major, cel de-al doilea patruped al familiei Biden, este adoptat de la o asociaţie din Delaware. Într-un spot, Jill Biden vorbeste despre cât de importantă este o prezenţă canină în casa ta. Asta, desigur, mai ales pe timp de pandemie. Jill Biden, prima doamnă SUA: "Salutare, sunt Jill Biden! Mă aflu la Casa Albă, împreună cu câinii noştri Champ şi Major. Pentru mulţi dintre noi, în timpul pandemiei, câinii au fost o sursă aşa mare de bucurie şi confort. Şi poate un lătrat sau două la conferinţe. Iubirea necondiţionată oferită de un câine este una dintre cele mai frumoase lucruri de pe pământ“.